എഴുത്തും വായനയുമായി അധ്യാപക ദമ്ബതികള് ആദ്യ പുസ്തകങ്ങള് ഒരേ ദിവസം കവി വീരാന്കുട്ടി പ്രകാശനം ചെയ്യുന്നു അലനല്ലൂര്: അധ്യാപക ദമ്ബതികളുടെ ആദ്യ പുസ്തകങ്ങള് ഒരേ ദിവസം ഒരേ ആള് പ്രകാശനം ചെയ്യുന്നു. എടത്തനാട്ടുകാര സ്വദേശികളായ ഇബ്നു അലി, സീനത്ത് അലി ദമ്ബതികളുടെ ആദ്യ പുസ്തകങ്ങള് പ്രശസ്ത കവി വീരാന്കുട്ടി ആഗസ്റ്റ് 28ന് തൃശൂര് ചാവക്കാട് ശിക്ഷക് സദന് ഹാളില് പ്രകാശനം ചെയ്യും. എടത്തനാട്ടുകര മൂച്ചിക്കല് ഗവ. എല്.പി. സ്കൂള് അധ്യാപികയായ സീനത്ത് അലിയുടെ മതേതരത്വത്തിന്റെ ബഹുവര്ണങ്ങളിലേക്ക് വാക്കിന്റെ വാതില് തുറന്നിടുന്ന കവിതാ സമാഹാരം ഒറ്റമുറിയുടെ താക്കോല് ആണ് ഒരു പുസ്തകം. സീനത്ത് അലിയുടെ കഥകളും കവിതകളും ആനുകാലിങ്ങളില് പ്രസിദ്ധീകരിച്ചിട്ടുണ്ട്. സോഷ്യല് മീഡിയയിലും എഴുതുന്നു. നാട്ടിടവഴികളിലെ നഷ്ട സൗഭാഗ്യങ്ങള് ആവിഷ്കരിക്കുന്ന ഇബ്നു അലിയുടെ ഓര്മകളുടെ ഓലപ്പുരയില് ആണ് സീനത്തിന്റെ ഭര്ത്താവ് ഇബ്നു അലിയുടെ പുസ്തകം. കുട്ടിക്കാലം, സ്കൂള്, കോളേജ്, തൊഴില് രാഹിത്യം, പാരലല് കോളേജ്, പിന്നീട് സര്ക്കാര് ജോലി അനുഭവങ്ങള് എന്നിവയാണ് ഉള്ളടക്കം.ജീവിച്ച നാടിന്റെ പഴയ കാലവും ആളുകളും കഥാപാത്രങ്ങളാകുന്ന ആത്മകഥാംശമുള്ള ഗൃഹാതുര സ്മരണകളാണ് ഇതില് നിറഞ്ഞു നില്ക്കുന്നത്. ഇടുക്കിയില് സംസ്ഥാന ജി.എസ്.റ്റി. വകുപ്പ് ഡെപ്യുട്ടി കമ്മീഷണറായ മുഹമ്മദലി പോത്തുകാടന് ഇബ്നു അലി എന്ന പേരിലാണ് എഴുതാറുള്ളത്. ലോക്ക് ഡൗണ് കാലത്ത് എഴുതിയ കുറിപ്പുകളാണ് പുസ്തക രൂപത്തിലായത്. പേരക്ക ബുക്സ് പ്രസിദ്ധീകരിക്കുന്ന കവിതക്ക് കവി ആലങ്കോട് ലീലാകൃഷ്ണനും ഓര്മ്മക്കുറിപ്പുകള്ക്ക് സാഹിത്യകാരന് ഡോ.എം.എന്. കാരശ്ശേരിയുമാണ് അവതാരിക എഴുതിയത്. ഷാനി കെ കെ വി എടത്തനാട്ടുകരയാണ് കവര് ഡിസൈന് ചെയ്തത്. ഇ വരുടെ മകന് ഡോ. ജസീം അലിയുടെ സ്പോര്ട്സ് ലേഖനങ്ങള് മാതൃഭൂമി സ്പോര്ട്സ് മാസികയില് അടക്കം പ്രസിദ്ധീകരിച്ചിട്ടുണ്ട്. മൂന്നുപേരുടെയും സൃഷ്ടികള് ഡോക്ടറും ടീച്ചറും പിന്നെ ഞാനും എന്ന ഫേസ് ബുക്ക് പേജില് പോസ്റ്റ് ചെയ്തു വരുന്നു. എഴുത്തും വായനയും അഭിമുഖവും അദമ്യമായ അക്ഷര സ്നേഹവും ഈ കുടുംബത്തെ ശ്രദ്ധേയമാക്കുന്നു